คือ เมื่อวันก่อน ท้องเสีย 1-2 วันน่ะครับ แล้ววันต่อมาปรากฏว่า มีชิ้นเนื้ออันเล็กๆมาที่รูทวารด้านขวาน่ะครับ ตัวเนื้อสามารถใช้มือดันเข้าไปได้ครับ แต่พอเวลานั่งมันก็จะหลุดออกมาข้างนอกอีก วันแรกมันไม่ปวดน่ะครับ พอวันต่อมาตัวก้อนเนื้อมันออกตึงๆ แล้วมันปวดน่ะครับ เวลาถ่ายไม่มีอาการเลือดออก หรือ ปวดน่ะครับ เป็นเฉพาะตอนนั่ง เดิน ยืน เท่านั้น แต่ไม่ได้ปวดมากจนแบบ นั่งไม่ได้เลยทีนี้ผมมีคำถามว่า1.แบบผมนี้ มันเป็นระยะไหนแล้วน่ะครับ ?2.อาการปวดจะหายไปไหมครับ ถ้าหายต้องใช้เวลาประมาณกี่วันน่ะครับ3.อาการปวดสามารถใช้อะไรบรรเทาได้บ้างครับ ? กินยาพาราเซ็ต บรรเทาได้ไหมครับ ?4.ตอนนี้ผมใช้ยาที่เป็นครีมของ Scheriproct ทาอยุ่น่ะครับ ไม่ทราบว่าสามารถใช้ได้ไหมครับ?
สวัสดีคะ ความผิดปกติของก้อนที่ทวารหนักเป็นเรื่องของริดสีดวงทวารค่ะ ซึ่งมีสองแบบคือ ริดสีดวงทวารแบบชนิดที่เกิดจากการหย่อนของหลอดดำด้านในและด้านนอกค่ะปกติถ้าแบบด้านในจะไม่มีอาการเจ็บค่ะ เพราะว่าเส้นประสาทที่มาเลี้ยงเป็นเส้นประสาทจากลำไส้ภายในค่ะ แต่ถ้าเป็นจากภายนอกเป็นเส้นประสาทที่มาเลี้ยงผิวหนังทำให้มีการเจ็บปวดได้คะ และถ้าเส้นเลือดโป่งนานออกมาด้านนอกจะทำให้มีการเสียดสีอักเสบได้ค่ะ ทำให้มีอาการปวดมากขึ้นมีการติดเชื้อทำให้มีกลิ่นเหม็นมีมูกเลือดได้ค่ะ การเป็นริดสีดวงทวารทำให้อุจจาระมีเลือดปนค่ะ เพราะเนื่องจากอุจจาระที่แข็งครูดกับเส้นเลือดดำที่โป่งพองค่ะ1.แบบผมนี้ มันเป็นระยะไหนแล้วน่ะครับ ?เป็นริดสีดวงทวารแบบในที่ระยะที่สามสี่ค่ะ เพราะยังมีบางส่วนที่กลับเข้าไปได้ค่ะ2.อาการปวดจะหายไปไหมครับ ถ้าหายต้องใช้เวลาประมาณกี่วันน่ะครับอาการปวดมักจะเป็นอย่างอีกหลายวันค่ะ เพราะถ้ายังมีีอาการโป่งของเส้นเลือดค่ะ3.อาการปวดสามารถใช้อะไรบรรเทาได้บ้างครับ ? กินยาพาราเซ็ต บรรเทาได้ไหมครับ ?การกินยาแก้ปวดพาราเซ็ตตามอล หรือ ยาแก้ปวดที่ไม่ใช่สเตียรอยด์ก็จะช่วยบรรเทาได้ค่ะ และอาจจะต้องใช้ยาระบายร่วมด้วยค่ะ4.ตอนนี้ผมใช้ยาที่เป็นครีมของ Scheriproct ทาอยุ่น่ะครับ ไม่ทราบว่าสามารถใช้ได้ไหมครับ?สามารถใช้ได้ค่ะ ยา sceriproct เป็นยาสเตียรอยด์ใช้ลดการอักเสบบวมคันได้ค่ะวิธีการที่ดีที่สุดแนะนำไม่ให้ท้องผูก ดื่มน้ำมากๆๆ ค่ะ ถ้าก้อนไม่ติดเชื้อ แค่รักษาความสะอาด เวลาถ่ายอุจจาระแนะนำล้างด้วยน้ำค่ะการนั่งแช่น้ำอุ่นก็ช่วยได้ค่ะแต่ถ้าติดเชื้อแนะนำให้พบแพทย์เพื่อรับยาฆ่าเชื้อค่ะ